section_heading: O klubu
paragraph_text: Nogometni klub "Bosanac" je osnovan u proljeće 1978. godine, a ime je dobio po poduzeću "Bosanac" iz Orašja koje je kupilo opremu i financijski pomagalo klub. Jenjić u to vrijeme nije bio samostalno naselje, nego dio naselja Vidovice. Prije osnivanja "Bosanca" su mladići u neregestriranim momčadima "Soko" i "Real" igrali prijateljske utakmice protiv klubova iz susjednih mjesta. <br> "Bosanac" se od sezone 1978./79. do 1980./81. natjecao u "Općinskoj ligi Orašje-Brčko", dok je u sezoni 1981./82. igrao u "Općinskoj ligi Orašje", te je odustao od natjecanja na polusezoni i klub se ugasio.